شیر گڑھ، اوکاڑہ

**شیر گڑھ** (Shergarh) پاکستان کے صوبہ پنجاب کے ضلع اوکاڑہ میں واقع ایک قدیم اور تاریخی قصبہ ہے۔ اس کا نام مشہور افغان بادشاہ **شیر شاہ سوری** کے نام پر رکھا گیا ہے۔

یہ قصبہ مذہبی اور روحانی لحاظ سے انتہائی اہمیت کا حامل ہے کیونکہ یہاں مشہور صوفی بزرگ **حضرت سید محمد ابراہیم المعروف داؤد بندگی کرمانیؒ** کا مزار مبارک واقع ہے۔ آپ کا وصال 1545ء میں ہوا۔

## جغرافیہ اور قریبی شہر
شیر گڑھ سے دیگر شہروں کا فاصلہ درج ذیل ہے:
* **حجرہ شاہ مقیم:** 10 کلومیٹر
* **اختر آباد:** 12 کلومیٹر
* **رینالہ خورد:** 16 کلومیٹر
* **دیپالپور:** 27 کلومیٹر
* **اوکاڑہ:** 32 کلومیٹر

**شیرگڑھ**  پاکستان کا ایک رہائشی علاقہ جو ضلع اوکاڑہ میں واقع ہے۔ دیپالپور تحصیل کا یونین کونسل ہے۔ تحصیل رینالہ خورد سے تقریباً 18 کلومیٹر کے فاصلے پر حجرہ شاہ مقیم روڑ پر یہ قدیم قصبہ شیر گڑھ آباد ہے۔ شیرگڑھ میں مشہور صوفی بزرگ داؤد بندگی کرمانی کا مزار موجود ہے۔
شیر گڑھ کے لغوی معنی شیر کی کچھار ہے۔ یہ قصبہ کافی تاریخی اہمیت کا حامل ہے 16صدی عیسویں میں ملتان کے گورنر فتح جنگ خان نے اس شہر کا نام ہندوستان میں افغان بادشاہ شیر شاہ سوری کے اعزاز میں رکھا گیا۔

## ذیلی علاقے اور آبادیاں
شیر گڑھ کی حدود میں کئی اہم آبادیاں شامل ہیں جو انتظامی طور پر اس کا حصہ ہیں۔

* **کھنگراں والا** (Khangran wala): یہ علاقہ محکمہ فوڈ کے غلہ گودام کے بالکل ساتھ واقع ہے۔
** **آبادیاتی تفصیلات:** یہاں مختلف برادریاں آباد ہیں، جن میں **بھٹہ خاندان** سب سے نمایاں ہے۔ اس کے علاوہ وٹو، ڈوگر اور جھریڑا قبائل بھی یہاں مقیم ہیں۔ یہاں کے لوگ زیادہ تر زراعت کے شعبے سے وابستہ ہیں اور گندم و کماد کی کاشت کرتے ہیں۔ اور اس کے ساتھ ساتھ کچھ لوگ گورنمنٹ کے ملازمین بھی ہیں اور کچھ لوگ محکمہ ایجوکیشن کے ساتھ اور کچھ لوگ محکمہ ہیلتھ کے ساتھ اور کچھ لوگ محکمہ لائیو سٹاک کے ساتھ منسلک ہیں
** **نمایاں شخصیات:** اس علاقے کی معروف شخصیات میں حاجی محمد دین بھٹہ، حاجی محمد نواز بھٹہ، نیاز احمد بھٹہ، محمد اسلم بھٹہ،محمد اشرف بھٹہ ، ڈاکٹر احمد یار بھٹہ، ریاض احمد بھٹہ، جاوید اقبال بھٹہ، عابد علی بھٹہ، علی شیر بھٹہ اور حافظ افتخار احمد شامل ہیں۔

## کھنگراں والا (شیر گڑھ): تاریخی و جغرافیائی پس منظر

### تعارف و جائے وقوع
**کھنگراں والا**، تاریخی قصبہ شیر گڑھ کے **مغرب** میں واقع ایک قدیم بستی ہے جو تحصیل دیپالپور کی آخری سرحد پر واقع ہے۔ یہاں سے تحصیل رینالہ خورد کی حدود شروع ہوتی ہیں۔ یہ گاؤں تقریباً **2,000 نفوس** کی آبادی پر مشتمل ہے۔ جغرافیائی طور پر یہ ایک مرکزی مقام پر واقع ہے، جس کے اہم شہروں سے فاصلے درج ذیل ہیں:
* **شیر گڑھ:** 1.5 کلومیٹر
* **اختر آباد / حجرہ شاہ مقیم:** 12 کلومیٹر
* **رینالہ خورد:** 15 کلومیٹر
* **حبیب آباد:** 17 کلومیٹر
* **دیپالپور:** 27 کلومیٹر
* **اوکاڑہ:** 32 کلومیٹر
* **لاہور:** 110 کلومیٹر

آبادی کے پھیلاؤ کی وجہ سے مضافاتی بستیاں **کوٹ نادر شاہ** (مہر خاندان) اور **حسن پورہ** (جویا خاندان) اب کھنگراں والا کے ساتھ مکمل طور پر ضم ہو کر ایک ہی بڑی آبادی کی شکل اختیار کر چکی ہیں۔

### جغرافیائی ساخت (ہٹھاڑ اور اوتاڑ)
یہ علاقہ قبل از مسیح کے دور میں دریائے بیاس کے قدیم کنارے پر واقع تھا، جسے مقامی طور پر **"ہٹھاڑ"** (نشیبی علاقہ) اور **"اوتاڑ"** (بلند علاقہ) کہا جاتا ہے۔ موجودہ گاؤں "اوتاڑ" میں عام سطح زمین سے 15 سے 20 فٹ کی بلندی پر واقع ہے، جہاں مٹی کے ٹیلے چھوٹے پہاڑوں کا منظر پیش کرتے ہیں۔

### تاریخی پس منظر اور منتقلی
مقامی مورخ **جاوید اقبال (MA History & DAE)** کے مطابق، یہ گاؤں برطانوی دور سے بھی پہلے کا آباد ہے اور یہاں کم از کم آٹھ نسلوں کا ریکارڈ ملتا ہے۔ قیامِ پاکستان (1947ء) کے وقت اس علاقے میں دو مسلمانوں نے شہادت نوش کی تھی، جن کی قبریں یہاں دہائیوں تک موجود رہیں اور تقریباً 10 سال قبل تک ان کے نشانات واضح طور پر دیکھے جا سکتے تھے۔

تقریباً 50-55 سال قبل یہ گاؤں "ہٹھاڑ" میں آباد تھا، جہاں بارشوں کے پانی کی وجہ سے رہائش دشوار تھی۔ اس بستی کو بلندی پر واقع سرکاری چراگاہ (اوتاڑ) پر منتقل کیا گیا، جہاں پہلا گھر **محمد یوسف** نے تعمیر کیا۔ تاریخی طور پر یہاں کی اصل آبادی **بھٹہ** خاندان پر مشتمل ہے، جبکہ مہر، جویا، ڈوگر، وٹو، اعوان اور **جھریڑا** خاندان بھی یہاں آباد ہیں۔

### کھیلوں کی تاریخ اور نامور کھلاڑی
کھنگراں والا کی مٹی کھیلوں کے لیے نہایت زرخیز رہی ہے:
* **کبڈی:** برطانوی دور کے نامور کھلاڑیوں میں **حاجی غلام محمد** (عرف **چھوٹا گوما**)، **محمد سلطان** (کبڈی کھلاڑی و ماہر **کھوجی**) اور **احمد دین** شامل تھے۔ یہ روایت آج بھی برقرار ہے اور کئی نوجوان کبڈی کی بنیاد پر پاک فوج میں خدمات سر انجام دے رہے ہیں۔
* **کرکٹ:** گذشتہ دہائیوں میں گاؤں میں کرکٹ کا سنہری دور رہا، جس کے مشہور کھلاڑیوں میں **مہر عبد الرؤوف**، **مہر سلطان محمود**، **مہر عبد الشکور**، **مہر سلیم**، **محمد صابر**، **جاوید اقبال**، **مرتضیٰ**، **اللہ دتہ**، **علی حسن** اور **علی حسنین** شامل ہیں۔ یہاں ایک وسیع کرکٹ گراؤنڈ بھی موجود ہے۔
### سیاسی پس منظر
سیاسی طور پر کھنگراں والا کی نمائندگی مہر خاندان کے پاس رہی ہے۔ **مہر محمد یاسین** صاحب یونین کونسل شیر گڑھ کے منتخب کونسلر رہے اور علاقے کی تعمیر و ترقی میں اہم کردار ادا کیا۔ بعد ازاں، ان کے نقشِ قدم پر چلتے ہوئے ان کے فرزند **مہر محمد عارف** صاحب نے بھی مقامی سیاست میں حصہ لیا اور یونین کونسل کے ناظم کا الیکشن لڑا۔

### فلاحی منصوبے اور سہولیات
گاؤں میں ایک قدیم قبرستان، جنازہ گاہ اور تین مساجد موجود ہیں۔ عوامی فلاح کے لیے یہاں اپنی مدد آپ کے تحت اور **الخدمت فاؤنڈیشن** کے تعاون سے میٹھے پانی کی فراہمی کا ایک جدید نظام قائم کیا گیا ہے۔ اس منصوبے کی نگرانی **مہر عبد الرؤوف** نے کی جبکہ تکنیکی انجینئرنگ، میپنگ اور ڈیزائن کی تمام ذمہ داری **جاوید اقبال (MA History & DAE)** نے سر انجام دی۔ اس نظام کے تحت پورے گاؤں میں 7 ڈسٹری بیوشن پوائنٹس کے ذریعے میٹھا پانی فراہم کیا جا رہا ہے۔

----
----
## قصبہ شیر گڑھ: تاریخی پس منظر و اہمیت

شیرگڑھ تحصیل رینالہ خورد سے تقریباً 18 کلومیٹر کے فاصلے پر حجرہ شاہ مقیم روڑ پر واقع ہے، شیر گڑھ کے لغوی معنی شیر کی کچھار ہے۔ یہ قصبہ کافی تاریخی اہمیت کا حامل ہے، کہا جاتا ہے کہ سولویں صدی عیسوی میں ملتان کے گورنر فتح جنگ خان نے اس شہر کا نام ہندوستان میں افغان بادشاہ شیر شاہ سوری کے اعزاز میں رکھا۔ جس نے یہاں ایک قلعہ بھی تعمیر کیا اور یہاں کچھ عرصہ رہائش بھی کی.

شیرگڑھ مشہور صوفی بزرگ داؤد بندگی کرمانی کے مزار اور سالانہ میلے کے باعث مشہور ہے۔ آپ مظفر گڑھ کے ایک گاؤں سیتاپورمیں پیدا ہوئے اور شیرگڑھ ہجرت کے بعد یہیں رہے اور وفات پائی، آپ کے آباواجداد نے ایران کے ایک صوبے کرمان سے پاکستان ہجرت کی تھی.

ان کے مریدین کا دعوی ہے کہ ان کا نسب آل رسول سے جا ملتا ہے، انھوں نے اوچ کے ایک روحانی پیشوا سے ابتدئی مذہبی تعلیم حاصل کرنے کے بعد شیر گڑھ میں صوفی ازم کے لیے کام کیا، انھوں نے ساہیوال، فیصل آباد، شیخوپورہ، حافظ آباد اور گوجرانوالہ کے بہت سے قبائل کو مسلمان کیا.

اگرچہ داؤد بندگی کرمانی شیر گڑھ میں رہے لیکن انھوں نے مقامی سطح پر زیادہ کام نہیں کیا کیونکہ زیادہ تر مقامی قبائل مثلا وٹو اور جوئیے پاکپتن کے بابافرید رح کے پیروکار تھے۔ داؤد بندگی کرمانی کے پیروکاروں میں زیادہ تر، راجپوت، جٹ، ورک، باجوہ ، چٹھہ اور ساہی قبائل کے لوگ شامل ہیں۔

ان کے مریدین کے مطابق انھوں نے تقریبا 35 ہزار افراد کو دائرہ اسلام میں داخل کیا اور تقریبا 365 افراد کو صوفیت کا فیض حاصل ہوا. ان کے نمایاں مریدین میں بالا پیر، عبدالقدیر بڑوانی، وہاب چشتی اور کمال چشتی شامل ہیں۔

ان کی 1575 میں وفات کے بعد ان کے بھتیجے اور داماد شاہ عبدالمولی نے ان کی قبر پر ایک مزار تعمیر کیا، جس میں بہت سے مریدین مارچ میں حاضری دینے آتے ہیں جب عرس کی تقریبات کا آغاز ہوتا ہے۔ ان کا مزار مریدین کے علاوہ بہت سے متجسس مسافروں، خطاط اور فنکاروں کو بھی اپنی طرف کھینچتا ہے۔ مزار کی دیکھ بھال ان کے گدی نشین کرتے رہے لیکن جنرل ایوب خان نے جب زمینوں کے ریکارڈ میں اصلاحات کیں تب اس مزار کا انتظام محکمہ اوقاف نے اپنے ذمے لے لیا.

یہاں سے ملنے والے قدیم سکے اور نوادرات سے عیاں ہوتا ہے کہ یہ قصبہ تاریخی اہمیت کا حامل ہے اور اس کے آثار قدیم کشن سلطنت سے جا ملتے ہیں۔

پاکستان کے مشہور فلم پروڈیوسر سید نور نے اپنی ایک فلم “چوڑیاں” میں شیرگڑھ کے کلچر کی نمائندگی کرنے کی کوشش کی ہے، اس فلم میں شیر گڑھ میں لگنے والے سالانہ میلے کے مناظر فلمائے گئے ہیں.

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع اوکاڑہ کی یونین کونسلیں
زمرہ:ضلع اوکاڑہ کے آباد مقامات